Document ID: 32008D0138

KOMISJONI OTSUS,
19. detsember 2007,
sõnnikudekreedi (C 12/1999) alusel makstavaid hüvitisi käsitleva riigiabi kohta
(teatavaks tehtud numbri K(2007) 6777 all)
(Ainult prantsus- ja hollandikeelne tekst on autentsed)
(2008/138/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut, eriti selle artikli 88 lõiget 2,
olles kutsunud vastavalt eespool nimetatud artiklitele huvitatud isikuid üles esitama märkusi, (1)
ning arvestades järgmist:
I. MENETLUS
(1)
3. juuli 1998. aasta kirjaga teatasid Belgia ametiasutused eespool nimetatud riigiabist vastavalt Euroopa Ühenduse asutamislepingu artikli 88 lõikele 3.
(2)
26. märtsi 1999. aasta kirjaga nr SG-Greffe (1999) D/2211 algatas komisjon ametliku uurimismenetluse vastavalt Euroopa Ühenduse asutamislepingu artikli 88 lõikele 2. 28. aprilli 1999. aasta kirjaga esitas Belgia oma märkused.
(3)
Komisjon sai huvitatud isikutelt märkusi. Komisjon edastas need 30. juuni 1999. aasta kirjaga Belgiale, kellele anti võimalus vastata. Belgia ametiasutused on komisjonile esitanud täiendavat teavet 1. juuni 1999. aasta, 27. juuni 2000. aasta ja 23. juuli 2001. aasta kirjaga.
(4)
12. märtsi 2007. aasta kirjaga teatas Belgia komisjonile, et ta võtab ettenähtud meetme kohta edastatud teatise tagasi. Kõnealuses kirjas kinnitas Belgia, et abi ei ole välja makstud.
II. JÄRELDUS
(5)
Komisjon ei olnud Belgia tagasivõtmistaotluse saabumise ajaks kõnealuse teatise kohta ametlikku otsust veel teinud. Kõnealuste asjaolude tõttu aktsepteerib komisjon teatise tagasivõtmist nõukogu 22. märtsi 1999. aasta määruse (EÜ) nr 659/1999 (millega kehtestatakse üksikasjalikud eeskirjad EÜ asutamislepingu artikli 93 kohaldamiseks). (2)
(6)
Seepärast tuleks lõpetada ametlik uurimismenetlus vastavalt määruse (EÜ) nr 659/1999 artikli 8 lõikele 2, kuna see on muutunud ülearuseks,
ON VASTU VÕTNUD KÄESOLEVA OTSUSE:
Artikkel 1
Ametlik uurimismenetlus sõnnikudekreedi alusel makstavaid hüvitisi käsitleva riigiabi suhtes lõpetatakse vastavalt määruse (EÜ) nr 659/199 artikli 8 lõikele 2.
Artikkel 2
Käesolev otsus on adresseeritud Belgiale.
Brüssel, 19. detsember 2007

Labels: 18
19
4
6